b'\n_START_ARTICLE_\nBoris Zarnik\n_START_PARAGRAPH_\nBoris Zarnik (Ljubljana, 11. o\xc5\xbeujka 1883. - Zagreb, 13. sije\xc4\x8dnja 1945.) je bio slovensko-hrvatski biolog._NEWLINE_Klasi\xc4\x8dnu gimnaziju zavr\xc5\xa1io je u Ljubljani (1893.-1901.). Medicinu je studirao od 1901. u Jeni u Njema\xc4\x8dkoj. 1903. je bio dva i pol mjeseca u Cluju gdje se usavr\xc5\xa1avao u radu sa suvremenom mikroskopskom tehnikom. Doktorirao je kod mentora Theodora Boverija. Radio je u W\xc3\xbcrzburgu, Istanbulu, Napulju, Trstu, na institutima po Njema\xc4\x8dkoj, Italiji, \xc5\xa0vicarskoj, Austriji, \xc4\x8ce\xc5\xa1koj i Poljskoj._NEWLINE_U Hrvatskoj je osnovao je Morfolo\xc5\xa1ko-biolo\xc5\xa1ki institut u Zagrebu. Bio je me\xc4\x91u pokreta\xc4\x8dima osnivanja Oceanografskog instituta u Splitu. Bio je dekan Medicinskog fakulteta u Zagrebu (1919. - 1920.), predsjednik Hrvatskoga prirodoslovnog dru\xc5\xa1tva i slovenskoga dru\xc5\xa1tva Narodni dom. Bavio se planinarenjem. Uspon na Triglav opisao je u Planinskem vestniku 1944._NEWLINE_Pisao je znanstvene \xc4\x8dlanke u njema\xc4\x8dkim revijama, u zagreba\xc4\x8dkoj Prirodi, Hrvatskoj enciklopediji, slovenskim Na\xc5\xa1i zapiski, Carniola, Veda.'